Úradný vestník L 260 , 19/10/1993 S. 0005 - 0006

Fínske špeciálne vydanie: Kapitola 3 Zväzok 53 S. 0062

Švédske špeciálne vydanie: Kapitola 3 Zväzok 53 S. 0062



Nariadenie Komisie (EHS) č. 2837/93 z 18. októbra, ktoré stanovuje podrobné pravidlá pre uplatňovanie nariadenia Rady (EHS) č. 2019/93 s ohľadom na udržiavanie olivových hájov v tradičných oblastiach pestovania olív KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2019/93 z 19. júla 1993, ktoré zavádza osobité opatrenia pre menšie ostrovy v Egejskom mori, ktoré sa týkajú určitých poľnohospodárskych výrobkov [1], najmä na jeho článok 11 ods. 2, keďže nariadenie (EHS) č. 2019/93 ustanovuje poskytovanie paušálnej ročnej pomoci na hektár na udržiavanie olivových hájov v tradičných oblastiach pestovania olív za podmienky, že olivové háje sa ošetrujú a udržujú v dobrých podmienkach produkcie; keďže z tohoto dôvodu by sa mali stanoviť podrobné pravidlá na uplatňovanie systému pomoci, vrátane podmienok týkajúcich sa poskytovania pomoci a ustanovení, ktoré sa týkajú inšpekcie; keďže za rozdielnych podmienok pestovania a tradičných postupov v príslušných regiónoch musia byť podmienky pre náležité udržiavanie olivových hájov založené na udržiavacích prácach, uznávaných ako nutných podľa miestnych postupov a tradícií; keďže opatrenia ustanovené v tomto nariadení sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 Paušálna pomoc na hektár na udržiavanie olivových hájov ustanovená v článku 11 nariadenia (EHS) č. 2019/93 sa poskytuje pre oblasti: a) s minimálnou hustotou 50 stromov na hektár; b) v ktorých práca uznávaná ako nutná podľa miestnych postupov a tradícií pri udržiavaní olivových hájov v dobrom stave sa vykonáva náležitým spôsobom; c) ktoré, v prípade olivových hájov na výrobu olivového oleja, sú predmetom vyhlásenia o zbere úrody podľa článku 3 nariadenia Rady (EHS) č. 2261/84 [2]; d) ktoré sú predmetom žiadosti o pomoc podľa článku 2. Článok 2 1. Príslušní výrobcovia podajú žiadosť o pomoc u kompetentného orgánu najneskôr do 15. júna každého roku. Napriek tomu sa na rok 1993 uvedená žiadosť podáva najneskôr do 30. novembra 1993. Okrem prípadov force majeure, pokiaľ je žiadosť podaná po príslušnom dátume, čiastka pomoci, na ktorú by bol výrobca oprávnený, keby podal žiadosť v náležitom čase, bude znížená o 1 % za pracovný deň. Ak oneskorenie presahuje 20 dní, žiadosť nemožno prijať. Pomoc sa vypláca každý rok počas obdobia od 16. októbra do 30. novembra. Napriek tomu pre rok 1993 sa platba vykonáva najneskoršie do 31. decembra 1993. 2. Žiadosť o pomoc zahrňuje prinajmenšom nasledovné: - priezvisko, meno a adresu žiadateľa, - obrábaná plocha v hektároch, - počet olivovníkov, ktorých sa týka, - v prípade olivových hájov na výrobu olivového oleja odkaz na posledné predložené vyhlásenie o zbere úrody, - – katastrálne čísla parciel alebo rovnocenný údaj uznávaný orgánom zodpovedným za kontrolu plôch. Článok 3 Grécko vykonáva administratívne kontroly a kontroly na mieste, aby tak overilo, či sú splnené podmienky pre poskytovanie pomoci. Kontroly na mieste zahrňujú pre každý Nomos, najmenej 10 % predložených žiadostí o pomoc. Napriek tomu sa toto percento obmedzuje v prvom roku uplatňovania na 5 %. Ak je v danom Nomose zistený značný počet nezrovnalostí, kompetentné orgány vykonávajú v predmetnom roku ďalšie kontroly a zvyšujú percento žiadostí, ktoré sa majú v spomínanom Nomose skontrolovať v nasledujúcom roku. Žiadosti vybrané na kontrolu na mieste sú určené kompetentným orgánom najmä na základe analýzy rizík, ktorá podlieha úsiliu o zabezpečenie výberu reprezentatívnej vzorky. Kontroly na mieste zahrňujú: - premeranie všetkých plôch zahrnutých do žiadosti, - overenie udržiavania olivových hájov v dobrom produkčnom stave, - overenie súladu s požiadavkou minimálnej hustoty. Článok 4 1. Ak sa zistí, že skutočná plocha presahuje vyhlásenú plochu v žiadosti o pomoc, pomoc bude vypočítaná na základe plochy uvedenej v žiadosti. 2. Ak kontroly ukážu, že udávaná rozloha presahuje skutočne zistenú rozlohu maximálne o 20 %, pomoc sa vypočítava na základe skutočne zistenej rozlohy, zníženej o zistené prekročenie. 3. Ak je rozdiel väčší než hranica stanovená v odseku 2, žiadosť pre predmetný rok sa zamieta. Okrem toho, ak bola žiadosť sfalšovaná zámerne, alebo žiadateľ nesie vinu za vážnu nedbanlivosť pri jej vypĺňaní, nebude oprávnený na pomoc aj nasledujúci rok. 4. Pomoc sa neposkytuje, ak podmienky, ktoré sa týkajú riadneho udržiavania olivových hájov alebo minimálnej hustoty, nie sú dodržané. 5. Ak kontrolu nemožno vykonať kvôli nejakej prekážke zo strany žiadateľa, pomoc na predmetný rok sa neposkytuje, okrem prípadov force majeure. Záujemca musí predložiť kompetentným orgánom písomné dôkazy o faktoroch, ktoré predstavujú force majeure do 10 dní od dátumu stanoveného pre inšpekciu. Článok 5 Do 31. decembra každého roku Grécko Komisii oznámi: 1. počet žiadostí o pomoc a plochy, ktoré prijímajú pomoc, udané v hektároch a podľa príslušných Nomos; 2. percento žiadostí a plôch, ktoré boli skontrolované; 3. počet žiadostí a nezrovnalostí a plôch, ktorých sa týkajú. Údaje pre rok 1993 musia byť však predložené najneskôr do 28. februára 1994. Článok 6 1. V prípadoch, keď pomoc bola vyplatená neoprávnene, kompetentné úrady získajú späť vyplatené čiastky, spolu s úrokom, ktorý plynie od dátumu uskutočnenia platby, až do jej skutočného vrátenia. Použije sa úroková miera, ktorá je platná pre podobné operácie, pri ktorých sa vracajú čiastky podľa vnútroštátnych zákonov. 2. Pomoc získaná späť a všetky úroky s ňou spojené sa platia na úradoch alebo agentúrach vykonávajúcich platby, ktoré tieto čiastky odpočítajú z objemu výdavku, ktorý je financovaný Európskym poľnohospodárskym zabezpečovacím a garančným fondom v pomere k finančnému príspevku spoločenstva. Článok 7 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 18. októbra 1993 Za Komisiu René Steichen člen Komisie [1] Ú. v. ES L 184, 27.7.1993, s. 1. [2] Ú. v. ES L 208, 3.8.1984, s. 3. --------------------------------------------------